**projektas**

**reg. Nr. T-19**

**2.26. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** pRITARIMO DALYVAUTI TARPTAUTINIame PASIENIO REGIONO TURIzmo PROJEKTe „pažinkime kaimynus žiemgaloje“

2023 m. vasario d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija) (su visais aktualiais pakeitimais), 4.2, 4.4 papunkčius, 5 ir 6 punktus, Pasvalio rajono savivaldybės taryba nusprendžia:

1. Pritarti Pasvalio rajono savivaldybės dalyvavimui tarptautiniame pasienio regiono turizmo projekte „Pažinkime kaimynus Žiemgaloje“ (toliau – Projektas) 2023 metais ir iš Infrastruktūros objektų priežiūros ir plėtros programos Daugiatikslių plėtros projektų priemonės skirti 1 500 eurų Projekto įgyvendinimui.
2. Pritarti Pasvalio rajono savivaldybės sutarčiai su Bauskės savivaldybe (Latvijos Respublika), Biržų rajono savivaldybe, Joniškio rajono savivaldybe ir Pakruojo rajono savivaldybe dėl bendradarbiavimo vykdant tarptautinį pasienio regiono turizmo projektą „Pažinkime kaimynus Žiemgaloje“ (toliau – Sutartis) (pridedama).
3. Įgalioti Pasvalio rajono savivaldybės merą Gintautą Gegužinską pasirašyti Sutartį.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a.

 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausiasis specialistas

Gražvydas Balčiūnaitis

2023-01-13

Suderinta DVS Nr.

Pasvalio rajono savivaldybės tarybai

**AIŠKINAMASIS RAŠTAS**

**Dėl** pRITARIMO DALYVAUTI TARPTAUTINIAME PASIENIO REGIONO TURIzmo PROJEKTE „pažinkime kaimynus žiemgaloje“

**2023-01-13**

Pasvalys

1. **Problemos esmė.**

Tarptautinis turizmo projektas „Pažinkime kaimynus Žiemgaloje“ (toliau – Projektas) rengiamas nuo 2017 m. Jame dalyvauja keturios Lietuvos savivaldybės (Pasvalio, Biržų, Pakruojo, Joniškio) ir Latvijos Bauskės savivaldybė, kurią sudaro keturi administraciniai vienetai (Bauskės, Iecavos, Rundalės, Vecumniekų). Projekto darbo grupė, įvertinusi praėjusių metų rezultatus ir bendras tendencijas, nusprendė, kad projektą verta tęsti ir šiais metais. 2022 m. vasaros sezonu metu iš viso buvo gautos 133 dalyvių anketos, kurios atitiko projekto sąlygas ir dalyvavo pagrindinių prizų loterijoje. Turistinis maršrutas ir toliau jungs 4 Lietuvos ir 4 Latvijos Žiemgalos kraštus: Pasvalio, Biržų, Pakruojo, Joniškio, Bauskės, Iecavos, Rundalės bei Vecumniekų. Keliautojai privalės aplankyti nustatytą skaičių turistinių objektų ar vietovių abiejose šalyse, atlikti tam tikras užduotis ir atsižymėti anketoje. Aktyviausi dalyviai turės galimybę laimėti prizus: 8 dviračius, taip pat papildomų paskatinimo prizų. Akcija vyks nuo gegužės 1 d. iki rugpjūčio 30 d. Darbo grupės nutarimu, šiais metais į privalomų aplankyti vietų sąrašą kiekvienas regionas įtrauks po du nemokamus lankytinus objektus: Pasvalio rajone tai bus Žadeikių miško bunkeris ir Raubonių vandens malūnas-karšykla-verpykla.

Ketinama pasirašyti Sutartį tarp Projekto partnerių, todėl reikalingas Savivaldybės tarybos pritarimas Projektui ir Sutarčiai.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas  turės teigiamos įtakos rajono turizmui, nes tarptautiniu projektu siekiama turistus supažindinti su lankytinomis vietomis ir renginiais Lietuvos–Latvijos pasienio savivaldybėse bei paskatinti juos ten apsilankyti. Dalyvavimas šiame projekte paskatins artimesnį Pasvalio rajono savivaldybės bendradarbiavimą su kaimyninėmis savivaldybėmis Lietuvoje ir Latvijoje.

**3. Skaičiavimai, išlaidų sąmatos, finansavimo šaltiniai.**

Sprendimui įgyvendinti reikalinga suma – 1500 eurų iš Savivaldybės biudžeto lėšų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausiasis specialistas Gražvydas Balčiūnaitis.

**7. Sprendimo projekto rengimo metu gauti specialistų vertinimai ir išvados.**

 Pastabų negauta.

PRIDEDAMA. Sutartis.

Strateginio planavimo ir investicijų skyriaus

vyriausiasis specialistas Gražvydas Balčiūnaitis